**KITAJSKA KNJIŽEVNOST**

**TEMELJNE ZNAČILNOSTI**

**Kitajska književnost obsega zgodovinske, filozofske, moralistične in poučne spise, zbirke izrekov, potopise, komentarje ipd. Prva ohranjena književna dela izvirajo iz 6. stol. pr. n. št.**

**ZVRSTI IN OBLIKE**

**Stara kitajska poetika je liriko za najvišjo in edino pravo umetniško zvrst, zlasti ker je imela v zvezi s kitajsko slikovno pisavo tudi likovne odlike. Dramo in roman je vrednotila precej nižje. Ep se ni razvil. Dramatika, novela in roman so se pojavili razmeroma pozno.**

**DIDAKTIČNI SPISI**

**Prva pomembnejša dela kitajske književnosti so bila filozofsko-moralistična, napisana v prozi ali verzih. Pomembna je knjiga Tao-te-king (kitajsko »knjiga o poti in kreposti«). V obliki kratkih pesniških izrekov obravnava nauk o najvišjem pojmu starokitajskega pojmovanja vesolja in družbe.**

**LIRIKA**

**Najstarejši kitajski pesniški teksti segajo v svoji ustni obliki v sredino 2. tisočletja pr. n. št. To je bila ljudska, deloma pa dvorska poezija anonimnih avtorjev.**

**PRIPOVEDNIŠTVO**

**Kitajsko pripovedništvo se je razvilo na podlagi večstoletnega izročila ljudskih pripovednikov. Iz ljudskih zgodb, pripovedk, pravljic in pripovedi o duhovih se je razvila zlasti novela, ki je v umetno književnost prešla v dobi dinastije Tang. Podobno kot novela je nastal kitajski roman. Razvilo se je več tipov romanov: zgodovinski, pustolovski, fantastični, družinski, moralistični itn.**

**DRAMATIKA**

**Za največjega dramatika klasične dramske dobe pod mongolsko dinastijo velja Kuan-han-king. Najpopularnejše delo tega stoletja je igra »Zgodba o zahodni sobi«. Delo je tipična spevoigra. Prav tako cenijo Kitajci igro »Zgodba o lutnji«. V Evropi zelo znani sta dramski deli »Sirota iz družine Čao« in »Krog s kredo«. Med zadnjimi pomembnejšimi kitajskimi dramatiki je bil Hung-šeng; od njegovih del je ostala priljubljena zlasti igra »Palača dolgega življenja«.**